
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamā īpašuma "Stāķi 22" Stāķos, Stradu pagastā, Gulbenes novadā, nodošanu Gulbenes novada pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk - Atsavināšanas likums) 42.panta pirmā daļa un 43.pants.
Pašvaldību likuma 4.panta pirmās daļas 2., 4. un 6.punkts.
Gulbenes novada pašvaldības 2024.gada  28.marta lēmums Nr.GND/2024/137 (protokols Nr.8; 29.p.) “Par nekustamā īpašuma Stradu pagastā ar nosaukumu “Stāķi 22” pārņemšanu pašvaldības īpašumā”.
1.2. Mērķis
Mērķa apraksts
Projekts paredz, ievērojot Atsavināšanas likumā ietverto tiesisko regulējumu, atļaut Finanšu ministrijai bez atlīdzības nodot Gulbenes novada pašvaldības īpašumā valsts nekustamo īpašumu “Stāķi 22” (nekustamā īpašuma kadastra Nr. 5090 002 0628) – zemes vienību (zemes vienības kadastra apzīmējums 50900020628) 0,5493 ha platībā -  “Stāķi 22”, Stāķos, Stradu pagastā, Gulbenes novadā, kas nepieciešams pašvaldības autonomo funkciju īstenošanai saskaņā ar Pašvaldību likumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Latvijas valstij Finanšu ministrijas personā nostiprinātas īpašuma tiesības uz nekustamo īpašumu “Stāķi 22” (nekustamā īpašuma kadastra Nr.50900020628) – zemes vienību (zemes vienības kadastra apzīmējums 50900020628) – “Stāķi 22”, Stāķos, Stradu pagastā, Gulbenes novadā (turpmāk – Zemes vienība), Vidzemes rajona tiesas, Stradu pagasta zemesgrāmatas nodalījumā Nr.100000584766, lēmuma datums: 2018.gada 17.decembris.

2024.gada 28.martā Gulbenes novada pašvaldības dome pieņēmusi lēmumu Nr.GND/2024/137 (protokols Nr.8, 29.p.) “Par nekustamā īpašuma Stradu pagastā ar nosaukumu “Stāķi 22” pārņemšanu pašvaldības īpašumā” (turpmāk – Pašvaldības domes lēmums), pārņemt Zemes vienību Pašvaldību likuma 4.panta pirmās daļas 2.punktā, 4.punktā un 6.punktā noteiktās pašvaldības autonomās funkcijas īstenošanai.
Atbilstoši Nekustamā īpašuma valsts kadastra informācijas sistēmas (turpmāk – NĪVKIS) datiem Zemes vienība ir neapbūvēta.

Saskaņā ar NĪVKIS datiem Zemes vienībai noteikts lietošanas mērķis 0702 – trīs, četru un piecu stāvu daudzdzīvokļu māju apbūve– 0,5493 ha. Zemes vienības lietošanas veids – zemes zem ēkām platība 0,5400 ha; zemes zem ceļiem platība – 0,0093 ha. Zemes vienības kadastrālā vērtība uz 2024.gada 1.janvāri ir 5438 euro

Saskaņā ar NĪVKIS datiem Zemes vienībai ir noteikti apgrūtinājumi:
vides un dabas resursu ķīmiskās aizsargjoslas teritorija ap pazemes ūdens ņemšanas vietu – 0,5493 ha;
ceļa servitūta teritorija – 0,0096 ha.
Atbilstoši informācijai Vidzemes rajona tiesas, Stradu pagasta zemesgrāmatas nodalījumā Nr.100000584766 zemes vienībai reģistrēta atzīme – ceļa servitūta teritorija – 0,0096 ha.
Zemes vienībai noteiktie apgrūtinājumi neietekmēs nekustamā īpašuma turpmāko izmantošanu tā atsavināšanas gadījumā.

Atbilstoši NĪVKIS telpiskajiem datiem un vizuālajiem datiem (google.com/maps), dabā uz zemes vienības atrodas būve. Ar Gulbenes novada pašvaldības 2023.gada 19.janvāra domes lēmumu Nr.GND/2023/6 (protokols Nr.1;6.p.) ēka (kadastra apzīmējums 5090 002 0628 001) “Stāķi 22”, Stāķos, Stradu pagastā, Gulbenes novadā, ir atzīta par vidi degradējošu būvi un uzdots Gulbenes novada pašvaldībai organizēt un īstenot minētās ēkas nojaukšanu atbilstoši normatīvo aktu prasībām.
Atbilstoši Gulbenes novada būvvaldes izziņai par būves neesību Nr.BIS-BV-23.1-2023-2305 būve ir nojaukta un dzēsta no NĪVKIS kadastra teksta datiem, līdz ar to, secināms, ka ar Gulbenes novada pašvaldības 2023.gada 19.janvāra domes lēmumu Nr.GND/2023/6 (protokols Nr.1;6.p.) uzdotais - Gulbenes novada pašvaldībai organizēt un īstenot minētās ēkas nojaukšanu atbilstoši normatīvo aktu prasībām -  ir izpildīts.
 
Zemes vienība nav iznomāta.

Atbilstoši Gulbenes novada pašvaldības 2024.gada 24.janvāra vēstulē Nr.GND/ 4.18/204 sniegtajai informācijai par Zemes vienību:
- Saskaņā ar Gulbenes novada domes 2018.gada 27.decembra saistošo noteikumu Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” noteiktais teritorijas izmantošanas veids ir mazstāvu dzīvojamās apbūves teritorija. Mazstāvu dzīvojamās apbūves Mazstāvu dzīvojamās apbūves teritorija (DzM) ir funkcionālā zona ar apbūvi līdz trijiem stāviem, ko nosaka, lai nodrošinātu mājokļa funkciju, paredzot atbilstošu infrastruktūru. DzM  paredz tādus papildizmantošanas veidus kā, piemēram, publiskā ārtelpa bez labiekārtojuma (24002),  labiekārtota publiskā ārtelpa (24001), izglītības un zinātnes iestāžu apbūve (12007), sporta ēku un būvju apbūve (12005) un citus;
- zemes vienība (zemes vienības kadastra apzīmējums 50900020628) neatrodas degradētā teritorijā;
- saskaņā ar Publiskas personas mantas atsavināšanas likuma 1. panta 11. punktu zemes vienībai nav noteikts starpgabala statuss;
- Zemes vienībai  ir nodrošināta piekļuve no Pakava ielas pa pašvaldībai piederošo zemes vienību ar kadastra apzīmējumu 50900020627, kas ietilpst nekustamā īpašuma Stradu pagastā ar nosaukumu “Stāķi 21”, kadastra numurs 5090 002 0627, sastāvā.

Pašvaldību likuma 4.panta pirmās daļas 2.punktā noteikts, ka pašvaldības autonomā funkcija ir gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu. Pašvaldību likuma 4.panta pirmās daļas 4.punktā noteikts, ka pašvaldības autonomā funkcija ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību,  savukārt, 4.panta pirmās daļas 6.punktā noteikts, ka pašvaldības autonomā funkcija ir gādāt par iedzīvotāju veselību — īstenot veselīga dzīvesveida veicināšanas pasākumus un organizēt veselības aprūpes pakalpojumu pieejamību.

Atbilstoši Pašvaldības domes lēmumā norādītajam, Zemes vienību plānots labiekārtot atbilstoši  teritorijas plānojumā noteiktajam teritorijas papildizmantošanas veidam – labiekārtota publiskā ārtelpa (24001), līdz ar to paplašinot ārtelpas teritoriju pie Gulbenes novada pašvaldības dibinātās Stāķu pirmsskolas izglītības iestādes un netālu esošās Stāķu pamatskolas, kur šo iestāžu audzēkņiem būtu iespēja pavadīt gan sporta nodarbības, gan brīvo laiku ārtelpās, gan sniedzot iespēju blakus esošo daudzdzīvokļu māju iedzīvotājiem izmantot labiekārtoto teritoriju lietderīga brīvā laika pavadīšanai un veselības veicināšanas aktivitātēm, tādējādi nodrošinot Pašvaldību likuma 4.panta pirmās daļas 2.punktā, 4.punktā un 6.punktā noteikto pašvaldības autonomo funkciju īstenošanu.
Gulbenes novada pašvaldība 2024.gada 31.maija vēstulē Nr.GND/4.18/24/1455 ir apliecinājusi, ka zemes vienība būs publiski pieejama visai sabiedrībai, un tā netiks izmantota saimnieciskās darbības veikšanai, atbilstoši Komercdarbības atbalsta kontroles likuma 5. panta pazīmēm. Līdz ar to, nododot Zemes vienību pašvaldības īpašumā, nav jāpiemēro komercdarbības atbalsta nosacījumi.
 
Problēmas un risinājumi
Problēmas apraksts
Ņemot vērā  sadaļā "Pašreizējā situācija" minēto, Zemes vienības atrašanās vietu un atļauto izmantošanu, tā nav piemērota un nav nepieciešama valsts pārvaldes funkciju nodrošināšanai.
 
Risinājuma apraksts
Saskaņā ar Atsavināšanas likuma 4.panta pirmajā daļā noteikto valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Valsts nekustamā īpašuma nodošana bez atlīdzības pašvaldības īpašumā saskaņā ar Atsavināšanas likumā noteikto ir viens no atsavināšanas veidiem.
Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem.
Ņemot vērā, ka pašvaldības autonomās funkcijas īstenošanai valsts nekustamais īpašums ir nepieciešams Gulbenes novada pašvaldībai, ar VNĪ Īpašumu izvērtēšanas komisijas lēmumu nolemts atbalstīt valsts nekustamā īpašuma atsavināšanu, nododot to bez atlīdzības pašvaldības īpašumā pašvaldības autonomo funkciju īstenošanai.

Saskaņā ar Atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai valsts nekustamais īpašums tiek nodots. Nostiprinot atvasinātas publiskas personas īpašuma tiesības uz valsts nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais valsts nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona minēto valsts nekustamo īpašumu bez atlīdzības nodod valstij. Šādā gadījumā nekustamais īpašums tiks atdots visā tā sastāvā kopā ar neatdalāmiem uzlabojumiem, proti, kopā ar tā labiekārtojama elementiem atbilstoši Civillikuma 854.pantam, kas noteic, ka galvenās lietas būtiskās daļas ir visas tās, kas atrodas ar viņu nesaraujamā sakarā un ietilpst viņas sastāvā, tā ka bez tām galvenā lieta pēc būtības nevarētu nemaz pastāvēt vai nebūtu atzīstama par pilnīgu.

Atbilstoši Atsavināšanas likuma 43.panta ietvertajam regulējumam šā likuma 42. pantā minētajos gadījumos lēmumu par valsts mantas nodošanu īpašumā bez atlīdzības pieņem šā likuma 5. pantā minētā institūcija, t.i., Ministru kabinets.
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmā Zemes vienība nav nepieciešama citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc Ministru kabineta projekta izsludināšanas Vienotajā tiesību aktu projektu izstrādes un saskaņošanas portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto Zemes vienību valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Gulbenes novada pašvaldības iedzīvotāji, tai skaitā Stāķu pirmsskolas izglītības iestādes un Stāķu pamatskolas audzēkņi.
 
Juridiskās personas
Jā
Ietekmes apraksts
Gulbenes novada pašvaldība.
 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami.
Izdevumus, saistībā ar rīkojuma projektā minētā nekustamā īpašuma pārņemšanu pašvaldības īpašumā, reģistrēšanu zemesgrāmatā uz Gulbenes novada pašvaldības vārda, kā arī izdevumus, kas saistīti ar minētā nekustamā īpašuma uzturēšanu, tai skaitā izdevumus, kas saistīti ar teritorijas labiekārtošanu,  segs Gulbenes novada pašvaldība no sava budžeta līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 25.08.2009. noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Tiesību aktu projektu publiskajā portālā Ministru kabineta tīmekļvietnē – sadaļā/Tiesību aktu projekti.
 
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē: www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
Gulbenes novada dome
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

